Document ID: 32003R0080

Uredba Komisije (ES) št. 80/2003
z dne 17. januarja 2003
o spremembi Uredbe (ES) št. 175/2001 glede nekaterih mešanicah nekaterih vrst orehov v lupini, ki jih uradno določi država proizvodnje
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 2200/96 z dne 28. oktobra 1996 o skupni ureditvi trga za sadje in zelenjavo [1], kakor je bila nazadnje spremenjena z Uredbo (ES) št. 1881/2002 [2], in zlasti člena 2(2) Uredbe,
ob upoštevanju naslednjega:
(1) Uredba Komisije (ES) št. 175/2001 z dne 26. januarja 2001 o standardih trženja za orehe v lupine [3] dovoljuje za vse kakovostne razrede, da se orehi različnih vrst zmešajo v isti embalaži, če mešanico uradno določi država proizvodnje.
(2) Francoske oblasti so obvestile Komisijo, da so uradno določile več mešanic vrst, ki se imenujejo "Noix de Grenoble" in "Noix du Périgord", in se uporabljajo za sveže in suhe orehe. Organi Združenih držav so obvestili Komisijo, da so določili mešanico vrst, ki se imenuje "California walnuts", in se uporablja za suhe orehe.
(3) Ne glede na obstoj drugih mešanic vrst orehov, ki so jih uradno določili drugje, je treba značilnosti teh mešanic navesti v Uredbi (ES) št. 175/2001, da bi se izognili vsakršnim neskladjem pri njeni razlagi ali uporabi.
(4) Uredbo (ES) št. 175/2001 je treba zato spremeniti.
(5) Upravljalni odbor za sveže sadje in zelenjavo ni podal svojega mnenja v roku, ki ga je določil njegov predsednik -
SPREJELA NASLEDNJO UREDBO:
Člen 1
Priloga k Uredbi (ES) št. 175/2001 se spremeni v skladu s Prilogo k tej uredbi.
Člen 2
Ta uredba začne veljati dvajseti dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 17. januarja 2003

Labels: 3
17